* અને છેલ્લે : મમતા વાર્તા સ્પર્ધાની અગાઉની ( હવે ફરી ગયેલી ) તારીખ પૂરી થતા જ કેટલાક ઉત્સાહી મિત્રોએ મારાં પર ફોન / મેઈલ / મેસેજનો મારો ચલાવ્યો. 🙂 એમનો ઉમંગ અને થનગનાટ બરાબર સમજી શકું છું. પણ જીવનમાં આગળ નીકળવા માટે ક્રિએટીવીટી ઉપરાંત થોડી કોમન સેન્સ પણ જરૂરી છે. 😀 કોઈ પણ આવી સ્પર્ધાનું પરિણામ અંતિમ તારીખના બીજા જ દિવસે / અઠવાડિયે કદી યે જાહેર થઇ શકે ખરું? બધી એન્ટ્રી ભેગી થાય, એ નોંધાય પછી એક થી વધુ નિર્ણાયકોને ( અલગ અલગ સ્થળે) મોકલાય, એ વાંચે વિચારે, ચર્ચા કરે પછી જ પરિણામ આવે ને? આટલી બુનિયાદી સમજ ભણેલા દોસ્તોમાં પણ હોય નહિ એ ટ્રેજીકોમેડી છે. જીવનની સમજણ કાચી રહે, તો કદાચ વાર્તાની ય કાચી રહે. અને વાર્તાની પાકી રહે, તો પણ જીવનની કાચી રહે તો થઇ રહ્યું. આ ટકોર ઉતારી પાડવા નહિ, પણ ધ્યાન ખેંચવા જ કરું છું. જો હું સ્પર્ધાની વિગત અહીં મુકું, તો રિઝલ્ટની પણ મુકું જ ને? એટલી ધીરજ પણ અપેક્ષિત હોય. હું અગાઉ પણ લખ્યું છે એમ એક શુભેચ્છક તરીકે સારા હેતુથી આ બધીં માહિતી પહોંચાડું છું. બાકી સ્પર્ધાનો ના હું સર્જક છું, ના નિર્ણાયક છું. તો, ચાલો, હવે ઘણું જાણી લીધું..મમતાના અંકોમાં વાર્તાઓ માણો અને ઝટ સરસ વાર્તા લખીને મોકલાવો. ઓલ ધ બેસ્ટ 🙂